08/03/2010 | Administración LocalConsorcios
Consorcio As Mariñas
Información pública de probas selectivas do Consorcio As Mariñas

Por resolución da Presidencia de data 26 de febreiro de 2010, convócanse probas selectivas para prover polo procedemento de concurso-oposición tres prazas de UN/UNHA ASESOR/A XURÍDICO/A, UN/UNHA TÉCNICO/A DE INSERCIÓN SOCIAL E LABORAL E UN/UNHA PREPARADOR-MEDIADOR/A LABORAL E SOCIAL, segundo as bases aprobadas pola presidencia con data do 26 de febreiro de 2010, que a continuación se transcriben: BASES XERAIS E ESPECÍFICAS PARA A CONTRATACIÓN, POR CONCURSO-OPOSICIÓN, DOS SEGUINTES POSTOS DE TRABALLO: UN/UNHA ASESOR/A XURÍDICO/A UN/UNHA TÉCNICO/A DE INSERCIÓN SOCIAL E LABORAL E UN/UNHA PREPARADOR-MEDIADOR/A LABORAL E SOCIAL BASES XERAIS PRIMEIRA.–OBXECTO DA CONVOCATORIA. É obxecto da presente convocatoria a selección, por concurso-oposición, de tres traballadores/as para cubrir os postos de: UN/UNHA (1) ASESOR/A XURÍDICO/A, UN/UNHA (1) TÉCNICO/A DE INSERCIÓN SOCIAL E LABORAL E UN/UNHA (1) PREPARADOR-MEDIADOR/A LABORAL E SOCIAL, en réxime de contratación laboral temporal (modalidade contractual de obra ou servizo determinado), coa finalidade de desenvolver as funcións correspondentes a cada un dos postos, no marco dos obxectivos previstos no Convenio de Cooperación subscrito entre a Secretaría Xeral de Emigración da Xunta de Galicia e o Consorcio As Mariñas para a contratación e posta en funcionamento dun equipo de atención a inmigrantes e emigrantes retornados, residentes nos termos municipais que integran o Consorcio As Mariñas, ata o 30 de novembro de 2010. Este convenio ten carácter anual e non poderá levarse a cabo a presente contratación ate a firma do mesmo. SEGUNDA.–REQUISITOS DOS/AS ASPIRANTES. Para participar na selección os/as aspirantes terán que reunir os seguintes requisitos: ▪ Ter cumpridos os dezaoito anos de idade e non ter acadado a idade legal de xubilación. ▪ Ser español ou nacional dalgún dos demais estados membros da Unión Europea ou nacional dalgún estado no cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. Tamén poderán participar, calquera que sexa a nacionalidade, o/a cónxuxe dos/das españois/españolas e dos/das nacionais dalgún dos estados membros da Unión Europea, cando así o prevexa o correspondente tratado, e dos/das nacionais ó que en virtude dos tratados internacionais celebrados pola Unión Europea e ratificados por España sexa de aplicación á libre circulación de traballadores, sempre que non estean separados de dereito. ▪ Non padecer enfermidade nin limitación física ou psíquica que sexa incompatible có desempeño das correspondentes funcións. ▪ Non ter sido separado, mediante expediente disciplinario, nin despido laboral procedente, do servizo de calquera das administracións públicas, nin atoparse inhabilitado para o desempeño das funcións públicas. ▪ Estar en posesión do título requirido ou en condicións de obtelo na data do remate do prazo de presentación de solicitudes, así como a formación que para cada un dos postos se indica a continuación. No caso de titulacións obtidas no estranxeiro deberán posuír o documento que acredite fehacentemente a súa homologación. ASESOR/A XURÍDICO/A TÉCNICO/A EN INSERCIÓN SOCIAL E LABORAL PREPARADOR-MEDIADOR/A LABORAL E SOCIAL Tódolos requisitos enumerados nesta base deberán posuírse no día de finalización do prazo de presentación de solicitudes e mantelos durante o período de contratación. TERCEIRA.–FUNCIÓNS DOS POSTOS. As funcións a desenvolver serán as que para cada un dos postos se especifican a continuación: ASESOR/A XURÍDICO/A. ▪ Asesoría xurídica das persoas beneficiarias que o requiran, para o seu proceso de inserción social e laboral. ▪ Asesorar e apoiar as intervencións do persoal técnico cando sexa requirido. ▪ Xestionar e tramitar os procedementos que se deriven de intervencións profesionais no ámbito da inserción social e laboral. ▪ Impartir a formación de nova normativa cando sexa necesario. ▪ Colaboración e apoio á Dirección do Plan Coordinador de Servizos Sociais do Consorcio “As Mariñas”. TÉCNICO/A EN INSERCIÓN SOCIAL E LABORAL. ▪ Valoración sociolaboral das persoas migrantes nos concellos designados pola dirección técnica do Plan Coordinador de Servizos Sociais. ▪ Xestión e dirección da implementación de proxectos de inserción sociolaboral individuais ou de grupos. ▪ Coordinación do traballo que desenvolven os preparadores-mediadores nos concellos designados. ▪ Colaboración e apoio á Dirección do Plan Coordinador de Servizos Sociais do Consorcio “As Mariñas”. PREPARADOR-MEDIADOR LABORAL E SOCIAL. ▪ Mediación e adestramento in situ dos/as participantes en tarefas de inserción laboral propostas co colectivo migrante. ▪ Mediación e adestramento nas habilidades complementarias que requiran as persoas participantes para desenvolver as prácticas laborais propostas. ▪ Mediación e acompañamento nos aspectos de carácter social que contribúan á mellora da inserción no entorno social do colectivo (trámites administrativos, educativos, sanitarios.). ▪ Apoio ó traballo dos/das técnicos/as de inserción socio-laboral no deseño. ▪ Implementación e acompañamento dos proxectos individuais de integración laboral e social das persoas participantes. ▪ Seguimento dos procesos individuais de inserción laboral e social xa consolidados. ▪ Elaboración de memorias e informes. ▪ Participación nos procesos organizativos do Plan Coordinador de Servizos Sociais en canto á asistencia a reunións de equipo, supervisión ou avaliación das actuacións. CUARTA.–XORNADA DE TRABALLO. A xornada de traballo será de trinta e sete horas e media (37,5 h.) semanais, a desenvolver dependendo das necesidades do servizo. QUINTA.–PRESENTACIÓN DE SOLICITUDES. As persoas que desexen tomar parte nestas probas selectivas terán que facelo constar mediante instancia, segundo modelo que se facilitará na sede do Consorcio As Mariñas, situada no lugar de Bos, naves O Carballal, n.º 4. Guísamo, Bergondo (A Coruña), ou ben poderase descargar da súa páxina web (www.consorcioam.org), sinalando claramente a praza ou prazas ás que aspire. Documentación: Coa instancia achegarase a seguinte documentación: ▪ Fotocopia do DNI. ▪ Fotocopia compulsada da titulación esixida ó posto optado. ▪ Currículo vital organizado segundo os méritos que se valoran. ▪ Informe de vida laboral emitido pola Tesourería Xeral da Seguridade Social ou certificados de empresa, orixinais ou compulsados. ▪ Fotocopia compulsada dos contratos laborais e/ou da licencia fiscal para exercer a actividade. ▪ Fotocopia compulsada dos certificados acreditativos dos cursos realizados con indicación do número de horas. ▪ Fotocopia compulsada de calquera outro mérito que se alegue. ▪ Declaración expresa de posuír permiso de conducción e dispoñibilidade de vehículo para desprazamentos. A presentación de solicitudes farase no Rexistro Xeral do Consorcio “As Mariñas”, situado na súa sede, en horario de 9 a 14 h. de luns a venres, ou na forma establecida no artigo 38.º da Lei de Réxime Xurídico das Administracións Públicas e do Procedemento Administrativo Común, no prazo de dez días naturais contados dende o seguinte ó da publicación do anuncio da convocatoria no Boletín Oficial da Provincia. A instancia estará dirixida ó Sr. Presidente do Consorcio “As Mariñas”. As persoas candidatas que presenten instancias na forma establecida no precitado artigo 38.º terán que comunicar este feito VÍA FAX (981 78 47 21) dirixido ó Sr. Presidente do Consorcio “As Mariñas”, no mesmo día, no que se exporá con claridade o nome do aspirante, así como a entidade administrativa na que se depositou a documentación. Os erros de feito que puidesen advertirse poderán emendarse en calquera momento, de oficio ou a petición da persoa interesada, con anterioridade o remate do prazo de presentación de instancias. SEXTA.–ADMISIÓN DE ASPIRANTES. Rematado o prazo de presentación de solicitudes, por resolución da Presidencia aprobaranse as listas provisionais de admitidos e excluídos no proceso selectivo, que se publicarán no taboleiro de anuncios da sede do Consorcio As Mariñas, coa indicación das causas de exclusión, no seu caso. Na lista constará o nome, apelidos e número de DNI, así como as causas de exclusión, no seu caso. Os/as aspirantes excluídos/as disporán dun prazo de cinco días naturais contados a partir do seguinte ó da publicación da lista provisional, para poder emendar, se é o caso, o defecto que motivase a exclusión. Con tal efecto a estimación ou desestimación de ditas peticións de corrección entenderase implícita na resolución pola que se publique a lista definitiva. Unha vez transcorrido este prazo, se é o caso, o Presidente do Consorcio As Mariñas dictará resolución pola que se aproba a lista definitiva de persoas aspirantes admitidas e excluídas que se exporá no taboleiro de anuncios da sede do Consorcio As Mariñas. Nesta lista indicarase o lugar, día e hora no que se celebrarán as probas selectivas. O feito de figurar na relación de admitidos/as non prexulga que se lles recoñeza ás persoas interesadas a posesión dos requisitos esixidos no procedemento que se convoca mediante a mencionada resolución. Cando da documentación que se ten que presentar, no caso de superar o procedemento selectivo, se desprenda que non posúe algún dos requisitos, as persoas interesadas decaerán en tódolos dereitos que puideran derivarse da participación neste procedemento. Na acta da derradeira sesión, incluirase unha lista ordenada por puntuacións das persoas aspirantes que, tendo superado o proceso selectivo se fose o caso, non foran incluídos na lista proposta de contratación, co fin de poder, se así se estima, empregarse en supostos de substitucións, ampliación ou vacantes dalgún posto ofertado. SÉTIMA.–COMISIÓN DE AVALIACIÓN. A Comisión de Avaliación estará constituída polas seguintes persoas, actuando tódolos membros con voz e voto, exceptuando a secretaría que actuará con voz pero sen voto: Presidencia: D. Domingo Ángel Bayo Rodríguez, Director do Plan Coordinador de Servizos Sociais do Consorcio “As Mariñas”, ou persoa en quen delegue. Vocais: ▪ D.ª Felipe Agustin Ribadas Laiti, psicóloga do Plan Coordinador de Servicios Sociais do Consorcio “As Mariñas” ou persoa en quen delegue. ▪ D.ª Eguzkine Vitalina Filardi Lerate, Responsable de Comunicación e Proxectos do Consorcio “As Mariñas” ou persoa en quen delegue. ▪ D.ª Mirtha Maria Koster Curros, asesora xurídica do Plan Coordinador de Servicios Sociais do Consorcio “As Mariñas”, ou persoa en quen delegue. Secretaría: D.ª Beatriz Oveja Villafañe, Secretaria-Interventora accidental do Consorcio As Mariñas, ou persoa en quen delegue. Para a válida constitución da Comisión de Avaliación, ós efectos de celebración de sesións, deliberación e toma de acordos, requirirase a presencia da Presidencia e da Secretaría ou, se é o caso, das persoas que os substitúan, e a metade, ó menos, de vocais, titulares ou suplentes. O procedemento de actuación da comisión axustarase en todo momento ó disposto na Lei de Réxime Xurídico das Administracións Públicas e do Procedemento Administrativo Común. Ós efectos de comunicacións e demais incidencias, a Comisión de Avaliación disporá dunha persoa na sede do Consorcio, membro ou non da Comisión de Avaliación, que atenderá cantas cuestións sexan plantexadas en relación con este proceso selectivo. OITAVA.–DESENVOLVEMENTO DO PROCESO SELECTIVO. O proceso selectivo constará das seguintes fases: 1. PROBA ESCRITA: Se cualificará de 0 a 10 puntos. Proba de coñecemento, tipo test de 30 preguntas triopcionais, cunha soa resposta correcta, dos contidos do temario incluído como Anexo desta convocatoria e cunha duración máxima de 30 minutos. Esta proba terá carácter eliminatorio e superará este exercicio quen obteña, polo menos, cinco puntos, sendo a máxima puntuación de 10 puntos. A puntuación deste exercicio calcularase do seguinte xeito: puntuación test=n.º de acertos – [n.º de erros / (n.º opcións pregunta – 1)]. A puntuación do test calcularase en función desta puntuación = (puntuación test x puntuación máxima da proba) / n.º preguntas.2. VALORACIÓN DE MÉRITOS: Se cualificará de 0 a 7 puntos. Terase en conta, ós efectos de cómputo, os méritos aportados por cada persoa candidata, sempre que tivese superada a proba escrita. A valoración dos méritos será a seguinte relacionada para cada un dos postos ofertados: ASESOR/A XURÍDICO/A. A. EXPERIENCIA PROFESIONAL: ▪ Por cada mes de traballo remunerado e acreditado como asesor/a xurídico/a ou similar en calquera Administración Pública: 0,2 puntos por mes, ata un máximo de 3 puntos. ▪ Por cada mes de traballo remunerado e acreditado como asesor/a xurídico/a ou similar en entidades non públicas ou ben acreditar o exercicio libre da profesión: 0,1 puntos por mes, ata un máximo de 1 punto. B. FORMACIÓN: ▪ Por cursos de formación ou perfeccionamento que garden relación directa coas funcións do posto de traballo ofertado de 20 ou mais horas: 0,20 puntos por curso, ata un máximo de 2 puntos. ▪ Por cursos de iniciación ou perfeccionamento da lingua galega ou validación: 0,50 puntos por curso, ata un máximo de 1 punto. TÉCNICO/A EN INSERCIÓN SOCIAL E LABORAL. A. EXPERIENCIA PROFESIONAL: ▪ Por cada mes de traballo remunerado e acreditado como técnico/a de inserción social e laboral ou similar en calquera Administración Pública: 0,2 puntos por mes, ata un máximo de 3 puntos. ▪ Por cada mes de traballo remunerado e acreditado como técnico/a de inserción social e laboral ou similar en entidades non públicas: 0,1 puntos por mes, ata un máximo de 1 punto. B. FORMACIÓN: ▪ Por cursos de formación ou perfeccionamento que garden relación directa coas funcións do posto de traballo ofertado de 20 ou mais horas: 0,20 puntos por curso, ata un máximo de 2 puntos. ▪ Por cursos de iniciación ou perfeccionamento da lingua galega ou validación: 0,50 puntos por curso, ata un máximo de 1 punto. PREPARADOR-MEDIADOR/A LABORAL E SOCIAL. A. EXPERIENCIA PROFESIONAL: ▪ Por cada mes de traballo remunerado e acreditado como preparador-mediador/a laboral e social en calquera Administración Pública: 0,2 puntos por mes, ata un máximo de 3 puntos. ▪ Por cada mes de traballo remunerado e acreditado preparador-mediador/a laboral e social ou similar en entidades non públicas: 0,1 puntos por mes, ata un máximo de 1 punto. B. FORMACIÓN: ▪ Por cursos de formación ou perfeccionamento que garden relación directa coas funcións do posto de traballo ofertado de 20 ou mais horas: 0,20 puntos por curso, ata un máximo de 2 puntos. ▪ Por cursos de iniciación ou perfeccionamento da lingua galega ou validación: 0,50 puntos por curso, ata un máximo de 1 punto. Todas aquelas persoas candidatas que, para cada un dos postos de traballo ofertados pasarán á fase de entrevista.3. ENTREVISTA: se cualificará ata un máximo de 3 puntos. Aquelas persoas que superasen a proba escrita pasarán á entrevista curricular que versará sobre os contidos do temario e adecuados ás características concretas do posto de traballo ofertado, acorde co previsto na convocatoria, podendo estenderse á comprobación e cualificación dos méritos alegados. A puntuación final do proceso estará determinada pola suma total das puntuacións obtidas na proba escrita, na valoración de méritos e na entrevista. A Comisión de Avaliación enviará a lista de aspirantes coa puntuación total obtida no proceso selectivo ó Sr. Presidente do Consorcio “As Mariñas”. NOVENA.–PRESENTACIÓN DE DOCUMENTOS E FORMALIZACIÓN DE CONTRATOS. Por resolución da Presidencia do Consorcio “As Mariñas”, elevarase a definitiva a proposta da Comisión de Avaliación, coas persoas aspirantes para cada un dos postos de traballo ofertados que obteñan a maior puntuación, procedéndose á súa contratación como persoal laboral temporal do Consorcio “As Mariñas”. Bergondo, 26 de febreiro de 2010. O presidente do Consorcio “As Mariñas” Bolivar Do Espirito Santo Moseñe A N E X O TEMARIO PARA A PROVISIÓN DUN (1) POSTO DE ASESOR/A XURÍDICO/A TEMA 1. O Consorcio As Mariñas. Estatutos e organización. TEMA 2. Estructura socioeconómica do Consorcio As Mariñas. TEMA 3. O Plan Coordinador de Servizos Sociais do Consorcio As Mariñas. TEMA 4. Proxectos en materia de inserción sociolaboral, formación e promoción económica do Consorcio As Mariñas. TEMA 5. Marco legal dos servizos sociais. A Lei Galega de Servizos Sociais. TEMA 6. Sistema público de servizos socias galego: definición, áreas específicas e equipamentos. Competencias das diferentes administracións respecto ós servizos sociais. TEMA 7. O Plan Galego de Inclusión Social: definición e medidas que contempla. TEMA 8. Lei de estranxeiría: visados, entrada, permanencia e R. D. 2393/2004. TEMA 9. Permisos de traballo en España para estranxeiros. A reagrupación familiar en materia de estranxeiría. Infraccións, sancións e recursos en materia de estranxeiría. TEMA 10. Réxime dos cidadáns da Unión Europea. TEMA 11. A incapacitación civil. Tutela e curatela. TEMA 12. Dereito de familia: separación e divorcio. TEMA 13. Procedementos de separación e divorcio. Medidas provisionais. Modificación de medidas. TEMA 14. Dereito laboral: concepto de traballador e condicións básicas de traballo. Xornada e salario. Rescisión de contratos, despidos e extinción de contratos. Incapacidades laborais. TEMA 15. Dereito laboral: Procedemento de reclamación en materia laboral. TEMA 16. Principios de procedemento administrativo. O acto administrativo: características e silencio administrativo. TEMA 17. A responsabilidade patrimonial da Administración. TEMARIO PARA A PROVISIÓN DUN (1) POSTO DE TÉCNICO/A DE INSERCIÓN SOCIAL E LABORAL TEMA 1. O Consorcio As Mariñas. Estatutos e organización. TEMA 2. Estructura socioeconómica do Consorcio As Mariñas. TEMA 3. O Plan Coordinador de Servizos Sociais do Consorcio As Mariñas. TEMA 4. Proxectos en materia de inserción sociolaboral, formación e promoción económica do Consorcio As Mariñas. TEMA 5. Marco legal dos servizos sociais. A Lei Galega de Servizos Sociais. TEMA 6. Sistema público de servizos socias galego: definición, áreas específicas e equipamentos. Competencias das diferentes administracións respecto ós servizos sociais. TEMA 7. O Plan Galego de Inclusión Social: definición e medidas que contempla. TEMA 8. Os talleres de preparación para a inserción como ferramenta para a inserción social. TEMA 9. Técnicas de acompañamento na busca do emprego. TEMA 10. As funcións do técnico de inserción dentro de servizos para a inserción sociolaboral. TEMA 11. A figura do preparador mediador sociolaboral. Funcións. TEMA 12. O emprego con apoio. Metodoloxía. TEMA 13. Lei de estranxeiría: visados, entrada, permanencia e R. D. 2393/2004. TEMA 14. Permisos de traballo en España para estranxeiros. TEMA 15. Rede de recursos sociais, laborais e de formación no territorio. TEMA 16. Dispositivos de inserción social e laboral de persoas migrantes desde o ámbito público. TEMA 17. Técnicas de coordinación de recursos humanos. TEMARIO PARA A PROVISIÓN DUN (1) POSTO DE PREPARADOR-MEDIADOR/A LABORAL E SOCIAL TEMA 1. O Consorcio As Mariñas. Estatutos e organización. TEMA 2. Estructura socioeconómica do Consorcio As Mariñas. TEMA 3. O Plan Coordinador de Servizos Sociais do Consorcio As Mariñas. TEMA 4. Proxectos en materia de inserción sociolaboral, formación e promoción económica do Consorcio As Mariñas. TEMA 5. A figura do preparador-mediador social e laboral. Funcións. TEMA 6. O emprego con apoio. Formación a medida en entornos de traballo. Brigadas móbiles e enclaves laborais. TEMA 7. Lei de estranxeiría: visados, entrada, permanencia e R. D. 2393/2004. Permisos de traballo en España para estranxeiros. TEMA 8. Rede de recursos sociais, laborais e de formación no territorio.